Ministru kabineta noteikumu “Grozījumi “Ministru kabineta 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk - MK) noteikumu projekts “Grozījumi “Ministru kabineta 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi”” (turpmāk - MK noteikumu projekts) izstrādāts saskaņā ar:- Labklājības ministrijas (turpmāk - LM) rosinātajiem grozījumiem MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (izsludināti valsts sekretāru sanāksmē 2016.gada 13.oktobrī, VSS‑968, turpmāk - grozījumi MK noteikumos Nr.75);- Eiropas Savienības struktūrfondu un Kohēzijas fonda 2014.-2020.gada plānošanas perioda vadības likuma 20.panta 6. un 13.punktu. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši LM virzītajiem grozījumiem MK noteikumos Nr.75, ir nepieciešams veikt atbilstošus grozījumus MK 2015.gada 28.aprīļa noteikumos Nr.207 “Darbības programmas “Izaugsme un nodarbinātība” 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” īstenošanas noteikumi” (turpmāk - grozījumi MK noteikumos), precizējot 7.2.1. specifiskā atbalsta mērķa “Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros” (turpmāk - 7.2.1. SAM) ietvaros īstenoto atbalstāmo darbību plānotās izmaksas un īstenošanas nosacījumus, tai skaitā:1. paredzēt, ka atbalstāmās darbības “Subsidētās darba vietas jauniešiem bezdarbniekiem (pasākumi noteiktām personu grupām)” (turpmāk - SDV) ietvaros iesaista personas, kuras ieguvušas bēgļa vai alternatīvo statusu (MK noteikumu projekta 1. un 16.punkts). Personām, kuras Latvijā ieguvušas bēgļa vai alternatīvo statusu, sociālekonomiskā iekļaušana un iesaiste darba tirgū ir sarežģītāka un var prasīt ilgāku laiku valodas barjeru, kultūras atšķirību, vāja drošības/ kontaktu tīkls u.c. apstākļu dēļ. Minēto iemeslu dēļ konkrētajai mērķa grupai nepieciešams sniegt efektīvu un operatīvu atbalstu iekļaušanai darba tirgū un sabiedrībā. Citos Nodarbinātības valsts aģentūras (turpmāk – NVA) īstenotajos aktīvajos nodarbinātības pasākumos minēto personu iesaiste paredzēta vispārējā kārtībā, neizdalot tos kā atsevišķu mērķa grupu.Papildus pēc nepieciešamības 7.2.1. SAM atbalstāmo darbību SDV un “Pirmā darba pieredze jaunietim” (turpmāk - PDP) ietvaros personām ar bēgļa vai alternatīvo statusu tiks nodrošināts sociālā mentora pakalpojums darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” ietvaros. Sociālais mentors sniedz atbalstu personām ar bēgļa vai alternatīvās personas statusu darba uzsākšanas sākuma periodā, palīdzot apgūt darba dzīves uzsākšanai nepieciešamās prasmes (t.i., darba laika režīma ievērošanu; darba kultūru un etiķeti; nokļūšanu uz un no darba vietas; kontaktu veidošanu darba kolektīvā) 9.1.4. SAM ietvaros. Savukārt, kvalificēts darba vadītājs palīdz pasākumos iesaistītajiem jauniešiem bezdarbniekiem apgūt darbam nepieciešamās pamatprasmes un iemaņas saskaņā ar MK noteikumos Nr.75 noteikto 7.2.1. SAM ietvaros.2. ņemot vērā, ka transportlīdzekļu un traktortehnikas vadītāju apmācību programmas ir reglamentētas un kvalifikācija iegūstama noteiktā kārtībā, kuru nosaka MK 2009.gada 29.septembra noteikumi Nr.1123 “Traktortehnikas vadītāja tiesību iegūšanas un atjaunošanas, kā arī traktortehnikas vadītāja apliecības izsniegšanas, apmaiņas, atjaunošanas un iznīcināšanas kārtība” un MK 2010.gada 2.februāra noteikumi Nr.103 “Transportlīdzekļu vadītāja tiesību iegūšanas un atjaunošanas kārtība un vadītāja apliecības izsniegšanas, apmaiņas, atjaunošanas un iznīcināšanas kārtība”, kas paredz transportlīdzekļu un traktortehnikas vadītāja kvalifikācijas iegūšanas eksāmenu kārtošanu un vadītāja apliecības saņemšanu, un to, ka bezdarbnieki, kas apguvuši minēto apmācību kursu, var strādāt profesijā “transportlīdzekļu vadītājs” (Profesiju klasifikatora 832.apakškods), paredzēt, ka transportlīdzekļu un traktortehnikas vadītāju apmācība ir uzskatāma par apmācību kursu, kuras ietvaros tiek apgūtas prasmes un kompetences spēkā esošo normatīvo aktu noteiktajā kārtībā, kas ir pielīdzināmas noteiktas kvalifikācijas ieguvei (Noteikumu projekta 2., 7., 8., 11. 13. un 18.punkts). Tādējādi jaunieši bezdarbnieki, kuri pabeiguši transportlīdzekļu un traktortehnikas vadītāju apmācība 7.2.1. SAM ietvaros, iekļaujami projekta rezultāta rādītājā kā kvalifikāciju ieguvušie dalībnieki (arī tos, kas ir jau pabeiguši minētās apmācības - ņemot vērā, ka apmācību saturs projekta īstenošanas gaitā nav mainījies) - saskaņā ar NVA rīcībā esošajiem datiem transportlīdzekļu vadītāja kvalifikāciju 2014.gadā ieguva 46 jaunieši bezdarbnieki, 2015.gadā - 79 un 2016.gada I pusgadā - 73. Traktortehnikas vadītāja kvalifikāciju 2015.gadā ieguva 79 jaunieši bezdarbnieki un 2016.gada I pusgadā - 182. Pēc MK noteikumu grozījumu spēkā stāšanās LM ierosinās arī atbilstošas izmaiņas rādītāju noteikšanas aprakstos.3. Lai nodrošinātu iespēju bezdarbniekiem, t.sk. tiem, kas nav pabeiguši profesionālās izglītības programmas, taču ieguvuši nozīmīgu darba pieredzi vai attīstījuši prasmes ārpus formālās izglītības sistēmas, iegūt valsts atzītu kvalifikāciju apliecinošu dokumentu, paredzēt jaunu atbalstāmo darbību jauniešiem bezdarbniekiem - ārpus formālās izglītības sistēmas apgūtās profesionālās kompetences, kas atbilst pirmajam, otrajam vai trešajam profesionālās kvalifikācijas līmenim, novērtēšanu, paredzot segt jaunietim bezdarbniekam profesionālās kvalifikācijas eksāmenu izmaksas, atbilstoši profesionālās izglītības iestāžu un eksaminācijas centru maksas pakalpojumu cenrādim. Atbalstāmā darbība “ārpus formālās izglītības sistēmas apgūtās profesionālās kompetences, kas atbilst pirmajam, otrajam vai trešajam kvalifikācijas līmenim, novērtēšana” ir papildinoša darbība 7.2.1.SAM ietvaros īstenotai atbalstāmai darbībai “Profesionālās izglītības programmu īstenošana” - profesionālās kompetences atzīšanai nav nepieciešamības apgūt profesionālās izglītības programmas bezdarbnieku apmācību ietvaros, proti, bezdarbniekam normatīvajos aktos noteiktā kārtībā tiek dota iespēja kārtot eksāmenu un iegūt zināšanas un prasmes apliecinošu dokumentu (t.sk., profesionālo kvalifikāciju). Tādējādi minētais paaugstina bezdarbnieka iespējas iekārtoties darbā profesijā, kurā iegūta pieredze. Attiecīgi minētās personas, ja tās neiesaistās citās atbalstāmajās darbībās, tiks ieskaitītas pie projekta iznākuma un rezultāta rādītāja. Minētais pozitīvi ietekmēs projekta sasniedzamos iznākuma un rezultāta rādītājus (MK noteikumu projekta 9., 10., 12. un 13.punkts). Atbalstāmai darbībai “ārpus formālās izglītības sistēmas apgūtās profesionālās kompetences, kas atbilst pirmajam, otrajam vai trešajam kvalifikācijas līmenim, novērtēšana” kopumā nav būtiska ietekme uz apmācību pasākumiem paredzēto finansējumu, jo plānots, ka daļa no bezdarbniekiem, tā vietā lai apgūtu profesionālās izglītības programmas, izvēlēsies veikt profesionālās kompetences atzīšanu. NVA sedz ārpus formālās izglītības sistēmas apgūtās profesionālās kompetences novērtēšanas izmaksas atbilstoši profesionālās izglītības iestāžu un eksaminācijas centru maksas pakalpojumu cenrādim (MK 2013.gada 10.septembra noteikumi Nr.791 „Profesionālās izglītības iestāžu un eksaminācijas centru maksas pakalpojumu cenrādis”).Attiecībā uz demarkācijas nodrošināšanu ar citiem darbības programmā “Izaugsme un nodarbinātība” specifiskajiem atbalsta pasākumiem, kuru ietvaros plānoti līdzīgi pasākumi, ir paredzēts, ka pasākumā “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” iesaista mērķa grupu, kura nav iesaistīta citos apmācību pasākumos, atbilstoši normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem (proti, atbilstoši MK noteikumos Nr.75 noteiktajam, profesionālās izglītības programmu apguvē bezdarbnieku iesaista ne agrāk kā divus gadus pēc iepriekšējās profesionālās izglītības programmas pabeigšanas vai profesionālās kvalifikācijas iegūšanas).4. lai sniegtu papildu atbalstu darba devējiem (biedrībām un nodibinājumiem), kuri veido darbavietas un sekmētu bezdarbnieku iekārtošanos darbā pēc NVA apmācību pabeigšanas, paredzēt, ka 7.2.1.SAM ietvaros - atbalstāmajās darbībās SDV un PDP NVA sedz valsts sociālās apdrošināšanas obligātās iemaksas (turpmāk - VSAOI) no algas dotācijas daļas ne tikai par iesaistītajiem bezdarbniekiem, ja darba devējs, kas noslēdzis līgumu par pasākuma īstenošanu, ir biedrība vai nodibinājums, kura darbības mērķis ir atbalsta sniegšana personām ar invaliditāti un kurš nodarbina bezdarbniekus šādās profesijās – asistents vai pavadonis personām ar invaliditāti, surdotulks, latviešu nedzirdīgo zīmju valodas tulks, interešu pulciņa audzinātājs personām ar invaliditāti, speciālais pedagogs vai sniedz atbalstu personām ar redzes invaliditāti, bet arī gadījumos, kad minētā biedrība vai nodibinājums nodarbina bezdarbniekus tajās profesijās, kurās atbilstoši darba tirgus pieprasījumam un tautsaimniecības nozaru attīstības prognozēm nepieciešams veikt bezdarbnieku, darba meklētāju un bezdarba riskam pakļauto personu apmācību (MK noteikumu projekta14. un 17.punkts).**Izmaksu aprēķins SDV noteiktām personu grupām:**1) SDV mērķa grupas izmaksas 1 cilvēkam ir 3 705 *euro* (vidējā darba algas dotācijas daļa 285 *euro* x 11 mēneši + dotācija darba vadītājam 190 *euro* x 3 mēneši). VSAOI papildus dotāciju piešķiršanas gadījumā izmaksas 1 cilvēkam ir 739,55 *euro* (67,23 *euro* x 11 mēneši). Kopā SDV mērķa grupas izmaksas 1 cilvēkam ir 4 444,55 *euro* apmērā,2) SDV jaunietim ar invaliditāti izmaksas 1 cilvēkam ir 7 260 *euro* (vidējā darba algas dotācijas daļa 470 *euro* x 11 mēneši + dotācija darba vadītājam 190 *euro* x 11 mēneši). VSAOI papildus dotāciju piešķiršanas gadījumā izmaksas 1 cilvēkam ir 1 219,57 *euro* (110,87 *euro* x 11 mēneši). Kopā SDV jaunietim ar invaliditāti izmaksas 1 cilvēkam ir 8 479,57 *euro* apmērā.**Izmaksu aprēķins PDP noteiktām personu grupām:**1) PDP mērķa grupas izmaksas 1 cilvēkam ir 2 570 *euro* (vidējā darba algas dotācijas daļa 200 *euro* x 6 mēneši + 160 *euro* x 5 mēneši + dotācija darba vadītājam 190 *euro* x 3 mēneši). VSAOI papildus dotāciju piešķiršanas gadījumā izmaksas 1 cilvēkam ir 471,80 *euro* (42,89 *euro* x 11 mēneši). KopāPDP mērķa grupas izmaksas 1 cilvēkam ir3 041,80 *euro* apmērā,2) PDP jaunietim ar invaliditāti izmaksas 1 cilvēkam ir 5 090 *euro* (vidējā darba algas dotācijas daļa 300 *euro* x 6 mēneši + 240 *euro* x 5 mēneši + dotācija darba vadītājam 190 *euro* x 11 mēneši). VSAOI papildus dotāciju piešķiršanas gadījumā izmaksas 1 cilvēkam ir 707,70 *euro*(64,34 *euro* x 11 mēneši).Kopā PDP jaunietim ar invaliditāti izmaksas 1 cilvēkam ir5 797,70 *euro* apmērā.Pēc statistikas datiem no 2014.gada 2.janvāra līdz 2016.gada 19.oktobrim, pasākumā “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” kopējais darba devēju skaits ir 1512, kas iesaistījušies SDV un PDP pasākumos, no kuriem 184 jeb 12% ir izveidojuši biedrības vai nodibinājumus. Ņemot vērā, ka 2017.gadā plānots izveidot 460 darba vietas SDV un PDP pasākumos, un pieņemot, ka 12% no kopējā darba vietu skaita ir biedrības vai nodibinājumi, tad provizoriski 72 darba vietas būtu aptuvenais rādītājs, kas tiktu sasniegts, ja visu biedrību un nodibinājumu izveidotās vakances atbilstu apmācību komisijas apstiprinātajam sarakstam (7.2.1. SAM ietvaros līdz šim ir bijusi 1 darba vieta, kas atbilst apmācību komisijas apstiprinātajam sarakstam, ņemot vērā minētās izmaiņas, kas attieksies uz VSAOI izmaksām). Izvērtējot minēto izmaksu pieaugumu, izmaiņas kopumā neatstātu būtisku ietekmi uz projekta īstenošanu. 5. atbilstoši ieteikumiem, kas tika izteikti no nevalstisko organizāciju pārstāvjiem, kuru ikdienas darbs ir saistīts ar personu ar garīga rakstura traucējumiem integrāciju sabiedrībā, tai skaitā arī darba tirgū, šādām personām veiksmīgai integrācijai darba tirgū ir nepieciešama atbalsta personas palīdzība ne tikai uzsākot dalību SDV, bet arī uzsākot dalību citos nodarbinātības pasākumos, kas paredz darba līguma slēgšanu. Ņemot vērā minēto, ir nepieciešams paredzēt, ka atbalsta persona ir pieejama personai ar garīga rakstura traucējumiem arī PDV ietvaros – t.sk., tā palīdz integrēties darba vietā (piemēram, līdzdalība pārrunās ar darba devēju, atbalsta sniegšana darba vadītāja norādīto darba uzdevumu apguvē un izpildē, komunikācijas un saskarsmes veidošana ar darba devēju, darba vadītāju un darba kolēģiem, psiholoģiska un motivējoša atbalsta sniegšana) un ievērot darba kārtības noteikumus un darba pienākumus u.c. Atbilstoši MK noteikumos Nr.75 noteiktajam, tāpat iespējami gadījumi, kad darba devējs vēlas nodarbināt bezdarbnieku ar garīga rakstura traucējumiem vispārējā kārtā, neveidojot subsidēto darba, taču veiksmīgai darba uzsākšanai un turpināšanai nepieciešams papildus atbalsts (darba vietas pielāgojums, algas daļas subsīdija darba vadītājam, surdotulka, ergoterapeita vai atbalsta personas pakalpojums), tādēļ tiek paredzēta iespēja darba devējam saņemt finanšu atbalstu arī citiem pasākumos paredzētajiem mērķiem gadījumos, kad darba devējs uzsāk darba attiecības ar NVA reģistrētu personu ar invaliditāti, taču atsakās no finanšu atbalsta - dotācijas bezdarbnieka ar invaliditāti darba algai SDV un PDV ietvaros (MK noteikumu projekta 15.punkts). Līdz šim nav bijis neviens pieteikums NVA šādām atbalsta personām darbā ar jauniešiem ar garīga rakstura traucējumiem.Izmaksu aprēķins atbalsta personām darbā ar jauniešiem ar garīga raksturu traucējumiem:1) Atbalsta personas izmaksas 4,50 *euro* x 168 stundas (vidējais darba stundu skaits mēnesī) x 11 mēneši (jauniešu iesaistes ilgums pasākumā) = 8 316 *euro* – kopā 1 jaunietim vienai atbalsta personai;2) Atbalsta personas izmaksas 4,50 euro x 168 stundas (vidējais darba stundu skaits mēnesī) x 6 mēneši (jauniešu iesaistes ilgums pasākumā) = 4 536 *euro* – kopā 1 jaunietim vienai atbalsta personai.Izvērtējot minēto izmaksu pieaugumu, izmaiņas kopumā neatstātu būtisku ietekmi uz projekta īstenošanu.Vienlaikus MK noteikumu projekts paredz:- atbilstoši Finanšu ministrijas (turpmāk - FM) aicinājumam (2016.gada 15.jūnija FM e-pasts), precizēt 7.2.1. SAM pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ietvaros sasniedzamo finanšu rādītāju (t.sk. projekta finanšu plānu sadalījumā pa gadiem un izmaksu pozīcijām) un nacionālā finansējuma apmēru par 1 *euro* (MK noteikumu projekta 3., 4., 5., 6. un 20.punkts) - neprecizitātes finansējuma apmērā saistītas ar to, ka sākotnējā FM aprēķina formula neparedzēja līdzfinansējumu noapaļot uz augšu, dēļ kā atsevišķos gadījumos nacionālais līdzfinansējums nesasniedza 15%;- tehniski precizēt tūlītējā rezultāta rādītāja redakciju (MK noteikumu projekta 19.punkts), tādējādi nodrošinot vienotu informācijas atspoguļošanas pieeju LM pārziņā esošajos MK noteikumos (piemēram, MK 2014.gada 23.decembra noteikumos Nr.835 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.1. pasākuma "Subsidētās darbavietas nelabvēlīgākā situācijā esošiem bezdarbniekiem” īstenošanas noteikumi” un MK 2014.gada 23.decembra noteikumos Nr.836 “Darbības programmas “Izaugsme un nodarbinātība” 7.1.1. specifiskā atbalsta mērķa “Paaugstināt bezdarbnieku kvalifikāciju un prasmes atbilstoši darba tirgus pieprasījumam” īstenošanas noteikumi”). Ar MK noteikumu projektu ierosinātās izmaiņas projekta īstenošanas nosacījumos attiecināmas no minēto MK noteikumu grozījumu spēkā stāšanās dienas, izņemot gadījumus, kad ir nepieciešams veikt atbilstošus precizējumus projektā (tādā gadījumā – pēc MK noteikumu spēkā stāšanās LM kā atbildīgā iestāde aicinās finansējuma saņēmēju, izmaiņas iepriekš saskaņot ar sadarbības iestādi, iesniegt atbilstošus grozījumus projektā). |
| 3. | Projekta izstrādē iesaistītās institūcijas | NVA. |
| 4.  | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | NVA un Valsts izglītības attīstības aģentūra (turpmāk - VIAA) kā finansējuma saņēmējs, jaunieši, kuri nemācās un nav nodarbināti līdz 29 gadu vecumam (ieskaitot), prioritāri atbalstu sniedzot mērķa grupai vecumā no 15 līdz 24 gadi (ieskaitot) (atbilstoši NVA statistikas datiem, 2016. gada jūnija beigās 14 563 jeb 18,6% no bezdarbnieku kopskaita bija jaunieši bezdarbnieki vecumā no 15 līdz 29 gadiem, savukārt 5 739 jeb 7,3% no bezdarbnieku kopskaita bija jaunieši bezdarbnieki vecumā no 15 līdz 24 gadiem). |
| 2. | Tiesiskā regulējuma ietekme uz tautsaimniecību un administratīvo slogu | Kopumā sabiedrības grupām (t.sk., finansējuma saņēmējiem un mērķa grupai) MK noteikumu projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | MK noteikumu projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi1.2. valsts speciālais budžets1.3. pašvaldību budžets | 18 771 095 | 2 | 1 586 333 | -10 262 956 | -18 771 095 |
| 2. Budžeta izdevumi: 2.1. valsts pamatbudžets2.2. valsts speciālais budžets2.3. pašvaldību budžets | 20 454 712 | 2 | 1 163 355 | -11 319 647 | -20 454 712 |
| 3. Finansiālā ietekme:3.1. valsts pamatbudžets3.2. speciālais budžets3.3. pašvaldību budžets | -1 683 617 | 0 | - 422 978 | - 1 056 691 | 1 683 617 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | N/A | N/A | N/A | N/A | N/A |
| 5. Precizēta finansiālā ietekme:5.1. valsts pamatbudžets5.2. speciālais budžets5.3. pašvaldību budžets | N/A | N/A | N/A | N/A | N/A |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): 6.1. detalizēts ieņēmumu aprēķins6.2. detalizēts izdevumu aprēķins | 7.2.1. SAM pasākumu “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” un “Sākotnējās profesionālās izglītības programmu īstenošana Jauniešu garantijas ietvaros” projektiem pieejamais kopējais attiecināmais finansējums ir 70 161 382 *euro*, tai skaitā Eiropas Savienības budžeta speciālais piešķīrums Jauniešu nodarbinātības iniciatīvas (turpmāk - JNI) finansēšanai - 29 010 639 *euro*, Eiropas Sociālā fonda (turpmāk -ESF) finansējums - 34 978 130 *euro*, valsts budžeta līdzfinansējums - 5 029 039 *euro* un privātais līdzfinansējums - ne mazāk kā 1 143 574 *euro*. Budžeta ieņēmumi ir finansējuma ESF un JNI finansējuma daļa. Attiecināmajām izmaksām, kas saistītas ar nodarbinātu jauniešu iesaistīšanu pasākumos un publicitātes pasākumu izmaksām ESF līdzfinansējums nepārsniedz 85 procentus no izmaksām. Kopumā attiecināmajām izmaksām JNI finansēšanai nepārsniedz 41,35 procentus no specifiskā atbalsta kopējā attiecināmā finansējuma, un maksimālais attiecināmais ESF finansējuma apmērs nepārsniedz 49,85 procentus no specifiskā atbalsta kopējā attiecināmā finansējuma. Budžeta izdevumi ir kopējie projekta ieviešanai nepieciešamie publiskā finansējuma līdzekļi attiecīgajā gadā.1.pasākumam (NVA)Pasākumam “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” pieejamais kopējais attiecināmais finansējums ir 33 977 163 *euro*, tai skaitā JNI finansēšanai - 15 515 561 *euro*, ESF finansējums - 15 692 361 *euro*, valsts budžeta līdzfinansējums - 1 625 667 *euro* un privātais līdzfinansējums - ne mazāk kā 1 143 574 *euro*.Finanšu līdzekļi pasākuma “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai” ieviešanai plānoti LM budžeta apakšprogrammā 63.07.00 “Eiropas Sociālā fonda (ESF) īstenotie projekti labklājības nozarē (2014-2020)”.- 2014.gadā kopējais apgūtais finansējums 3 146 826 *euro*, no tā publiskais finansējums 3 065 554 *euro*, tai skaitā ESF finansējums 1 471 973 *euro*, JNI finansējums 1 334 167 *euro* un valsts budžeta finansējums 259 414 *euro* un privātais līdzfinansējums 81 272 *euro*. Papildus valsts budžetā ir iztērēts finansējums 13 648 *euro* apmērā, kuru nevar attiecināt no SAM attiecināmajām izmaksām (papildatvaļinājumi, kuri tika apmaksāti par periodu, kurš neattiecas uz projektu).- 2015.gadā kopējais apgūtais finansējums 6 306 084 *euro*, no tā publiskais finansējums 5 995 068 *euro*, tai skaitā ESF finansējums 2 770 243 *euro*, JNI finansējums 2 736 557 *euro* un valsts budžeta finansējums 488 268 *euro* un privātais līdzfinansējums 311 016 *euro*. Papildus valsts budžetā ir iztērēts finansējums 15 721 *euro* apmērā, kuru nevar attiecināt no SAM attiecināmajām izmaksām (papildatvaļinājumi 10 682 *euro*, kuri tika apmaksāti par periodu, kurš neattiecas uz projektu un 5 039 *euro*, atlaišanas pabalsti, kuri tika apmaksāti par periodu, kurš neattiecas uz projektu).- 2016.gadam kopējās izmaksas plānotas 8 364 945 *euro* apmērā, no tā publiskais finansējums 8 077 057 *euro*, tai skaitā ESF finansējums 3  835 664 *euro*, JNI finansējums 3 830 356 *euro* un valsts budžeta finansējums 411 037 *euro* un privātais līdzfinansējums 287 888 *euro*. 2016.gadam projekta ieviešanai paredzēts valsts budžeta finansējums indikatīvi 8 077 055 *euro* apmērā. - 2017.gadam kopējās izmaksas plānotas 11 371 468 *euro* apmērā, no tā publiskais finansējums 11 083 580 *euro*, tai skaitā ESF finansējums 5 414 835 *euro*, JNI finansējums 5 414 835 *euro* un valsts budžeta finansējums 253 910 *euro* un privātais līdzfinansējums 287 888 *euro.* 2017.gadam projekta ieviešanai paredzēts valsts budžeta finansējums indikatīvi 8 762 919 *euro* apmērā un tas ir indikatīvi par 2 320 661 *euro* mazāk kā nepieciešams projekta ieviešanai 2017.gadā. - 2018.gadam kopējās izmaksas plānotas 4 787 840 *euro* apmērā, no tā publiskais finansējums 4 612 330 *euro*, tai skaitā ESF finansējums 2 199 646 *euro*, JNI finansējums 2 199 646 *euro* un valsts budžeta finansējums 213 038 *euro* un privātais līdzfinansējums 175 510 *euro*. 2018.gadam projekta ieviešanai paredzēts valsts budžeta finansējums indikatīvi 4 612 330 *euro* apmērā. 2.pasākumam (VIAA)Pasākumam “Sākotnējās profesionālās izglītības programmu īstenošana Jauniešu garantijas ietvaros” pieejamais kopējais attiecināmais finansējums ir 36 184 219 *euro*, tai skaitā JNI iniciatīvas finansēšanai - 13 495 078 *euro*, ESF finansējums - 19 285 769 *euro* un valsts budžeta līdzfinansējums - 3 403 372 *euro.*Finanšu līdzekļi pasākuma “Sākotnējās profesionālās izglītības programmu īstenošana Jauniešu garantijas ietvaros” ieviešanai plānoti Izglītības un zinātnes ministrijas budžeta apakšprogrammā 63.08.00 “Eiropas Sociālā fonda (ESF) projekti (2014-2020)”.- 2014.gadā kopējais apgūtais finansējums 1 621 753 *euro*, tai skaitā ESF finansējums 745 091 *euro*, JNI finansējums 745 091 *euro* un valsts budžeta finansējums 131 571 *euro*. - 2015.gadā kopējais apgūtais finansējums 7 127 587 *euro*, tai skaitā ESF finansējums 3 282 306 *euro*, JNI finansējums 3 266 677 *euro* un valsts budžeta finansējums 578 604 *euro*.- 2016.gadam indikatīvi kopējās izmaksas plānotas 12 377 657 *euro* apmērā, tai skaitā ESF finansējums 7 215 944 *euro*, JNI finansējums 3 889 133 *euro* un valsts budžeta finansējums 1 272 580 *euro*. - 2017.gadam indikatīvi kopējās izmaksas plānotas 10 534 487 *euro* apmērā, tai skaitā ESF finansējums 5 708 944 *euro*, JNI finansējums 3 818 814 *euro* un valsts budžeta finansējums 1 006 729 *euro.* 2017.gadam projekta īstenošanai paredzēts finansējums indikatīvi 8 325 805 *euro* apmērā un tas ir indikatīvi par 2 208 682 *euro* mazāk kā nepieciešams projekta ieviešanai 2017.gadā. - 2018.gadam indikatīvi kopējās izmaksas plānotas 4 522 735 *euro* apmērā, tai skaitā ESF finansējums 2 333 484 *euro*, JNI finansējums 1 775 363 *euro* un valsts budžeta finansējums 413 888 *euro*. 2018.gadam projekta īstenošanai paredzēts finansējums indikatīvi 3 859 165*euro* apmērā un tas ir indikatīvi par 663 570 *euro* mazāk kā nepieciešams projekta ieviešanai 2018.gadā.  |
| 7. Cita informācija | Norādītais pasākumu finansējuma sadalījums pa gadiem ir indikatīvs un var mainīties.LM normatīvajos aktos noteiktajā kārtībā pēc projekta apstiprināšanas iesniegs FM pieprasījumu apropriācijas pārdalei 2016.gadam un 2017.gadam un Izglītības un zinātnes ministrija (turpmāk – IZM) normatīvajos aktos noteiktajā kārtībā pēc projekta apstiprināšanas iesniegs FM pieprasījumu apropriācijas pārdalei 2017.gadam no 74.resora “Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”, savukārt par finansējumu 2018.gadam IZM iesniegs FM priekšlikumus bāzes izdevumu 2018.-2020.gadam precizēšanai. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | MK noteikumu projekts virzāms izskatīšanai MK sēdē vienlaikus vai pēc atbilstošu grozījumu pieņemšanas MK 2011.gada 25.janvāra noteikumos Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (izsludināti valsts sekretāru sanāksmē 2016.gada 13.oktobrī, VSS‑968, 14.§). |
| 2. | Atbildīgā institūcija | LM. |
| 3. | Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība MK noteikumu projekta izstrādē tika nodrošināta, ievietojot MK noteikumu projektu LM tīmekļa vietnē [www.lm.gov.lv](http://www.lm.gov.lv). |
| 2. | Sabiedrības līdzdalība projekta izstrādē | Sabiedrības pārstāvjiem tika nodrošinātas šādas iespējas līdzdarboties MK noteikumu projekta izstrādē:1) rakstiski sniegt viedokli par MK projektu (diskusijas dokumentu) līdz 2016.gada 12.oktobrim - nosūtot elektroniski uz e-pastu: atbildiga.iestade@lm.gov.lv,2) klātienē. |
| 3. | Sabiedrības līdzdalības rezultāti | Iebildumi/komentāri netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | LM kā atbildīgā iestāde, CFLA kā sadarbības iestāde, NVA un VIAA kā finansējuma saņēmēji. |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav. |

Anotācijas V.sadaļa – MK noteikumu projekts šo jomu neskar.

Labklājības ministra vietā –

Ministru prezidenta biedrs, ekonomikas ministrs A.Ašeradens

28.12.2016. 10:05

3737

K.Korsaka, 67021565

Karina.Korsaka@lm.gov.lv